*Melléklet a 69/2025. sz. Képv. test. határozathoz*

**Támogatási szerződés-tervezet**

Amely létrejött egyrészről **Kiskőrös Városért Alapítvány** (6200 Kiskőrös, Petőfi tér 1. Pf. 74., nyilvántartó hatóság: Kecskeméti Törvényszék (adószám: 18348567-1-03, nyilvántartási szám: 03-01-0000124, képviseli: Csányi József Lászlóné ) mint **Támogató** – a továbbiakban mint Támogató –, másrészről

**Kiskőrös Város Önkormányzata** (székhelye: 6200 Kiskőrös, Petőfi S. tér 1., Törzskönyvi azonosító szám (PIR): 724782, adószáma: 15724784-2-03, KSH-száma: 15724784-8411-321-03, képviseli: Domonyi László Mihály polgármester, lakik: 6200 Kiskőrös, Toldi u. 6.) mint **Támogatott** – a továbbiakban mint Támogatott – között a mai napon az alábbi feltételek szerint:

1./ Szerződést kötő felek rögzítik, hogy Támogató Magyarországon bejegyzett, székhellyel rendelkező jelenleg is működő alapítvány (közalapítvány), mely alapítvány tevékenységei az alapító okirat szerint az alábbiak:

- az egészségmegőrzés, egészségügyi rehabilitációs tevékenység,

- szociális tevékenység,

- nevelés és oktatás, képességfejlesztés és ismeretterjesztés,

- kulturális tevékenység,

- műemlékvédelem,

- természetvédelem, állatvédelem,

- környezetvédelem

- a magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység,

- a sport,

- a közrend, a közlekedésbiztonság védelme, önkéntes tűzoltás,

- rehabilitációs foglalkoztatás.

2./ Támogató Kiskőrös Város kulturális fejlesztése és történelmi emlékeinek megőrzése, ápolása, valamint kulturális feladatai ellátása érdekében adománygyűjtést szervezett Kiskőrös Város területén egy új Petőfi szobor (Petőfi Zsánerszobor) felállításához.

3./ Támogatott Kiskőrös Város területén felállítandó köztéri új Petőfi szobor emlékszobor elkészítésére, elhelyezésére megrendelést adott, mely eredményeként 2024. decemberében felavatásra került a megrendelt műalkotás (Petőfi Zsánerszobor). A szobor előállításának, elhelyezésének költségét Támogatott viselte.

4./ Támogató kuratóriuma 2025. május 06-án döntést hozott arra vonatkozóan, hogy az adománygyűjtés eredményeképpen támogató által gyűjtött pénzösszeget adományként, támogatásként Támogatott rendelkezésére bocsátja kifejezetten a Kiskőrös Város területén felállított új Petőfi emlékszobor (Petőfi Zsánerszobor) költségeinek részbeni megtérítése céljából.

5./ Felek rögzítik, hogy támogatás jelen támogatási szerződésben rögzített célra történő rendelkezésre bocsátása Támogató tevékenységével, céljával összhangban áll.

6./ Támogató Támogatott részére átadja, rendelkezésére bocsátja a Támogatott által finanszírozott Kiskőrös Város területén felállított új Petőfi emlékszobor (Petőfi Zsánerszobor) költségeinek viselése céljából 3 669 627,- Ft összeget, mint támogatást.

7./ Támogató a támogatás összegét 3 669 627,- Ft-ot akképpen bocsátja Támogatott rendelkezésére, hogy azt jelen szerződés aláírását követő 5 munkanapon belül átutalja Támogatott K&H Bank Zrt pénzintézetnél vezetett, 10400621-00027753-00000008 számú bankszámlájára.

8./ Támogató a támogatási összeget kifejezetten Támogatott által felállított és finanszírozott Petőfi Zsánerszobor Támogatott általi költségének megtérítése céljából adja át.

9./ Támogatott a támogatási összeget köszönettel elfogadja a jelen támogatási szerződésben rögzített célra.

10./ A jelen szerződésben nem szabályozott kérdések tekintetében a Ptk. vonatkozó rendelkezései az irányadóak.

Felek jelen megállapodást elolvasást követően, mint akaratukkal mindenben megegyezőt helybenhagyólag írják alá.

Kiskőrös, 2025. ……………

|  |  |
| --- | --- |
| ………………………………….. | ………………………………….. |
| Kiskőrös Városért Alapítvány  képviseli: Csányi József Lászlóné kuratóriumi elnök | Kiskőrös Város Önkormányzata  képviseli: Domonyi László Mihály polgármester |
| Támogató | Támogatott |